\NormalFont\ShortTitle{YUŊGBƆGƆRƆ SƐNRƐ}

{\MT YUŊGBƆGƆRƆ SƐNRƐ

\par }{\MTB sɛwɛ

\par }{\IMT Sɛwɛ wi nawa sɛnrɛ

\par }{\IP Zheremi yuŋgbɔgɔrɔ sɛnrɛ sɛwɛ wi yɛn sɛwɛ wa, ŋa yuuro tɛgɛsaga kaŋgurugo yɛn wa wi ni. Ki yuuro ti yɛn na para Zheruzalɛmu ca ki tɔngɔwɔ po sɛnrɛ na, mba pi yɛn jatere piriwɛn ni. Ki yuuro tì kɔ ma yala Eburuye pe kunwɔ yuuro kɔlɔmɔ po ni. Sɛwɛ wi go nuŋgba nuŋgba pyew fɔ sa gbɔn wa ki go ki kɔsaga ki na, ki vɛrise nuŋgba nuŋgba pyew wì lɛ Eburuye sɛnrɛ ti sɛnpiile mbele pe ma tɛgɛ nari yɔnlɔgi wo wa ni, maga lɛ ti sɛnpyɔ koŋgbanŋa wi na, wo ŋa pe yinri alɛfu fɔ ma saa gbɔn wi puŋgo woo wi na, wo ŋa pe yinri tavu.

\par }{\IP Yurukɔɔ wi yɛn na wi nandangawa pi wogo ki yɛgɛ nari kacɛn kagala lɛgɛrɛ ni, ŋgele ke yɛn fanŋga ni. Konaa ki ni fuun, wùu jigi wi taga Yɛnŋɛlɛ li na, wi jigi wi yɛn li na sanga pyew. Wì yo fɔ:

\par }{\IQ «Yawe Yɛnŋɛlɛ li kagbaraga kii kɔ,

\par }{\IQ li yinriwɛ tawa pi fa gbɔn wa pi kɔsaga ki na.

\par }{\IQ Li kagbaraga konaa li yinriwɛ tawa pi ni ti maa kanŋgi fɔnndɔ pilige nuŋgba nuŋgba pyew;

\par }{\IQ li yɛn sɛnrɛ nuŋgba yofɔ yɛgɛ ŋga na ki yɛn ma gbɔgɔ» (Yuŋgbɔ 3.22-23).

\par }{\IP Zhufuye cɛnlɛ woolo pe maa yɛfiile shɛrɛgɛ ŋga shɛri na nawa tuun shɛrigo gbɔgɔ ki tɔngɔwɔ wogo ki na, na ki ka gbɔn, pe maa ki yuuro ti koo. Shɛrigo gbɔgɔ kìla tɔngɔ ki yɛlɛ cɛnmɛ kaŋgurugo naa nafa tijɛrɛ ma yiri kɔgɔlɔni (586) Zhezu Kirisi wi sege ki yɛgɛ.

\par }{\IOT Sɛwɛ wi yɛn ma kɔɔnlɔ yɛgɛ ŋga na

\par }{\IO Kunwɔ yurugo koŋgbanŋga: Yɛnŋɛlɛ lì je Zheruzalɛmu ca ki na 1

\par }{\IO Kunwɔ yurugo shyɛn wogo: Yawe Yɛnŋɛlɛ làa pye paa jugu yɛn 2

\par }{\IO Kunwɔ yurugo taanri wogo: Jigi tasaga yɛn wa bere 3

\par }{\IO Kunwɔ yurugo tijɛrɛ wogo: Zheruzalɛmu ca kì tɔngɔ pew 4

\par }{\IO Kunwɔ yurugo kaŋgurugo wogo: Leele pe yɛn na Yawe Yɛnŋɛlɛ li yinmɛ pi lagajaa 5



\par }\ChapOne{1}{\SH Zheruzalɛmu ca ki yɛn \newline  paa naŋgunjɔ yɛn, \newline  ŋa pè je wi na
\par }
{\Q \VerseOne{1}E, kì pye mɛlɛ! Zheruzalɛmu ca kì koro waga,

\par }{\Q ki cagbɔgɔ ŋga kìla pye ma yin lelɛgɛrɛ ni faa we!

\par }{\Q Kì kanŋga ma pye paa naŋgunjɔ yɛn,

\par }{\Q ko ŋga ki mɛgɛ kìla yiri wa cɛngɛlɛ ke sɔgɔwɔ faa we!

\par }{\Q Ki ca ŋga kìla pye paa wunluwɔ sumborombyɔ yɛn, ma cɛn kindaye pe go na,

\par }{\Q koni kì kanŋga na kulowo tunndo piin!


\par }{\BB \par }
{\Q \VS{2}Ca ki yɛn na gbele yembinɛ li ni fuun li ni,

\par }{\Q ki yɛntunwɔ pi yɛn na tinri na fuun wa ki mbateere ti na.

\par }{\Q Kìla pye ma mbele fuun ndanla,

\par }{\Q wa kpɛ si ta wa pe ni mbege kotogo ki sogo ki na.

\par }{\Q Ki wɛnnɛ pe ni fuun pège java,

\par }{\Q pè kanŋga ma pye ki juguye.


\par }{\BB \par }
{\Q \VS{3}Pè Zhuda tara woolo pe koli ma kari pe ni;

\par }{\Q pe go kì sogo pe na, a paa kulowo tunndo ŋgbanra piin.

\par }{\Q Pe yɛn ma cɛn wa cɛngɛlɛ sanŋgala ke sɔgɔwɔ,

\par }{\Q ɛɛn fɔ pe woro na wogosaga taa.

\par }{\Q Pe purɔfɛnnɛ pè pe purɔ ma saa pe yigi,

\par }{\Q ma pe jori jɛŋgɛ fɔ yirisaga si ta pe na.


\par }{\BB \par }
{\Q \VS{4}Siyɔn ca koŋgolo kè pye kunwɔ gbelesara,

\par }{\Q katugu lere kpɛ woro na paan mbaa shɛrɛgɛ fɛtiye pe piin wa.

\par }{\Q Ca ki mbogo yeyɔnrɔ ti ni fuun tì jɔgɔ,

\par }{\Q ki
saraga wɔfɛnnɛ pe yɛn na jɛɛn kayaŋga ki kala na;

\par }{\Q ca ki sumbonɔ naŋambajɛɛnlɛ pe yɛn na jɔlɔ,

\par }{\Q kala pyew li yɛn nandangawa kala Siyɔn ca ki kan.


\par }{\BB \par }
{\Q \VS{5}Pe winfɛnnɛ pè cew ta pe na,

\par }{\Q pe juguye pe yɛn ma cɛn yɛyinŋge na pe go na;

\par }{\Q katugu Yawe Yɛnŋɛlɛ lo lìgi jɔlɔgɔ ki wa pe na

\par }{\Q pe kapere lɛgɛrɛ pyewe pi kala na.

\par }{\Q Pè pe piile pe yigi ma kari pe ni,

\par }{\Q pè pye pe juguye pe kasopiile.


\par }{\BB \par }
{\Q \VS{6}Siyɔn ca ki gbɔgɔwɔ pì kɔ ma wɔ wa,

\par }{\Q ca ki legbɔɔlɔ pè pye paa wolowoye yɛn,

\par }{\Q mbele kasaga woro pe yeri naa.

\par }{\Q Pe yɛn na fee pe purɔfɔ wi yɛgɛ,

\par }{\Q fanŋga kpɛ si koro pe ni.


\par }{\BB \par }
{\Q \VS{7}Yarijɛndɛ nda tìla pye Zheruzalɛmu ca woolo pe yeri faa,

\par }{\Q koni wa pe jɔlɔgɔ wagati wi ni,

\par }{\Q ma pe ta pe yɛn na yanri na toro,

\par }{\Q pe yɛn na nawa tuun ki yarijɛndɛ ti ni fuun ti na.

\par }{\Q Naa ca woolo pàa ye pe juguye pe kɛɛ,

\par }{\Q lere kpɛ sila ta mbe pe shɔ.

\par }{\Q Pe winfɛnnɛ pàa pe tɔngɔwɔ pi yan,

\par }{\Q nɛɛ tɛgɛ pe na.


\par }{\BB \par }
{\Q \VS{8}Zheruzalɛmu ca ki kapere tì lɛgɛ fɔ ma toro,

\par }{\Q ki kala na kì kanŋga ma pye
fyɔngɔ yaraga.

\par }{\Q Mbele fuun pàa pye naga jate,

\par }{\Q pe yɛn naga tifaga,

\par }{\Q katugu pège fɛrɛ laga ki yan.

\par }{\Q Ko jate ki yɛn na jɛɛn kayaŋga ki kala na,

\par }{\Q fɔ naga yɛgɛ ki lara.


\par }{\BB \par }
{\Q \VS{9}Ki fyɔngɔ ki yɛn wa ki deritɔnlɔgɔ ki nɔgɔna yɔnrɔ ti na.

\par }{\Q Ki sila jatere pye ŋga ki mbaa kaga ta ki na.

\par }{\Q Ki tolo lì pye kaparaga,

\par }{\Q lere kpɛ si ta mbege kotogo ki sogo ki na.

\par }{\Q Kì yo fɔ: «E, Yawe Yɛnŋɛlɛ, na jɔlɔgɔ ki wele,

\par }{\Q katugu na jugu wì cew ta na na.»


\par }{\BB \par }
{\Q \VS{10}Juguye pè Zheruzalɛmu ca yarijɛndɛ sɔnŋgbanga woro ti ni fuun ti koli.

\par }{\Q Kì cɛngɛlɛ kele yɛgɛ woolo yan paa yiin wa laga
kpoyi ki ni,

\par }{\Q ma si yala mboro Yɛnŋɛlɛ, màa ki cɛngɛlɛ ke yɛgɛ kɔn

\par }{\Q ma yo kee daga mbe ye wa ma woolo pe gbogolomɔ pi ni.


\par }{\BB \par }
{\Q \VS{11}Zheruzalɛmu ca woolo pe ni fuun pe yɛn na jɛɛn,

\par }{\Q na pe yaakara ti lagajaa.

\par }{\Q Pe yarijɛndɛ nda ti wogo kì ŋgban pe ni, pe yɛn nari kaan yaakara na,

\par }{\Q jaŋgo mbe yaakara ta mbe ka mbe fanŋga jɛnri ta.

\par }{\Q Zheruzalɛmu ca kì yo fɔ: «E, Yawe Yɛnŋɛlɛ, ma yɛgɛ ki yirige ma wele,

\par }{\Q yɛgɛ ŋga na pe yɛn nala tifaga we!»


\par }{\BB \par }
{\Q \VS{12}Yoro mbele fuun ye yɛn na tooro wa konɔ li ni,

\par }{\Q we jɔlɔgɔ ki woro yaraga ka ye yɛgɛ na wi le?

\par }{\Q Yege wele yege yan,

\par }{\Q na kaa pye we jɔlɔgɔ ki cɛnlɛ lere wa ta?

\par }{\Q Ko ŋga kì to we na we.

\par }{\Q Yawe Yɛnŋɛlɛ lìgi jɔlɔgɔ ki wa we na,

\par }{\Q li naŋgbanwa gbɔɔ pilige ki na.


\par }{\BB \par }
{\Q \VS{13}Lì kasɔn tirige we na ma yiri wa naayeri,

\par }{\Q a kì ye we ni na we sori fɔ wa kajeere ti na;

\par }{\Q lì mɛrɛ jan we na wa we tɔɔrɔ ti nɔgɔ,

\par }{\Q lì we jan ma kari we ni puŋgo na.

\par }{\Q Lì we yaga we yɛ pew,

\par }{\Q we yɛn jɔlɔgɔ gbɔgɔ na pilige pyew.


\par }{\BB \par }
{\Q \VS{14}Lì yɛgɛ yɛn we kambasinnde ti na,

\par }{\Q lìri pɔ ti yɛɛ na li kɛyɛn yi ni;

\par }{\Q lìri pɔ ti yɛɛ na mari taga wa we yɔlɔgɔ ki na,

\par }{\Q fɔ ma we fanŋga ki kɔ we ni.

\par }{\Q We Fɔ wì we le leele pele kɛɛ,

\par }{\Q mbele we fanŋga ki se ya pe ni.


\par }{\BB \par }
{\Q \VS{15}Maliŋgbɔɔnlɔ kotogofɛnnɛ mbele fuun pàa pye we ni,

\par }{\Q we Fɔ wì pe purɔ;

\par }{\Q wì maliŋgbɔɔnlɔ ŋgbelege ka yeri we na,

\par }{\Q jaŋgo mbe we lefɔnmbɔlɔ pe tɔngɔlɔ;

\par }{\Q we Fɔ wì Zhuda ca tiyɔngɔ ki tɔngɔlɔ,

\par }{\Q paa yɛgɛ ŋga na pe ma kaa
ɛrɛzɛn pire tangala mari tɔngɔlɔ wa ti tɔnmɔ wɔsaga ki ni.


\par }{\BB \par }
{\Q \VS{16}Poro kala na we yɛn na gbele,

\par }{\Q we yɛngɛlɛ kè yin yɛntunwɔ pi ni,

\par }{\Q katugu ŋa wi yaa we kotogo ki sogo we na, wùu yɛɛ laga lali we ni,

\par }{\Q wo ŋa wi mbe ja ya mbe kotogo le we ni we.

\par }{\Q We piile pè tɔngɔ ma kɔ,

\par }{\Q katugu we juguye pè fanŋga ta we na.


\par }{\Q \VS{17}Siyɔn ca kìgi kɛyɛn yi yirige na sagawa jaa,

\par }{\Q ɛɛn fɔ lere kpɛ si ta mbege kotogo ki sogo ki na.

\par }{\Q Yawe Yɛnŋɛlɛ lì konɔ kan Zhakɔbu setirige piile pe juguye pe yeri,

\par }{\Q fɔ pe pan pe pe maga kɛɛ ki ni fuun ki na.

\par }{\Q Zheruzalɛmu ca kì pye fyɔngɔ yaraga wa pe sɔgɔwɔ.


\par }{\BB \par }
{\Q \VS{18}Tanga yɛn Yawe Yɛnŋɛlɛ li yeri,

\par }{\Q katugu muwi mì je li sɛnrɛ ti na.

\par }{\Q Yoro cɛngɛlɛ sanŋgala woolo, ye ni fuun ye logo na yeri!

\par }{\Q Yanla jɔlɔgɔ ki wele!

\par }{\Q Na sumborombiile naa na lefɔnmbɔlɔ pè pe koli ma kari pe ni kulowo ni.


\par }{\BB \par }
{\Q \VS{19}Mìla pye ma mbele ndanla faa, mì pe yeri panla saga,

\par }{\Q ɛɛn fɔ pànla fanla.

\par }{\Q Na
saraga wɔfɛnnɛ naa na
lelɛɛlɛ pe ni,

\par }{\Q pè ku wa ca nawa.

\par }{\Q Pàa pye na yaakara lagajaa mbe ka,

\par }{\Q jaŋgo mbe fanŋga le pe yɛɛ ni.


\par }{\BB \par }
{\Q \VS{20}Yawe Yɛnŋɛlɛ, na yɛsanga kala li wele.

\par }{\Q Na nawa pì wɔ na na fɔ ma toro;

\par }{\Q na jatere wì piri na na,

\par }{\Q katugu mì yiri ma je kaselege.

\par }{\Q Wa funwa na, pànla piile pe gbo tokobi ni,

\par }{\Q wa go ki ni, kunwɔ po pi yɛn leele pe na.


\par }{\BB \par }
{\Q \VS{21}Mìla pye na jɛngɛ ŋga jɛɛn, leele pàa ki logo,

\par }{\Q ɛɛn fɔ lere kpɛ sila pan mbanla kotogo ki sogo na na.

\par }{\Q Jɔlɔgɔ ŋga kìlan ta, na juguye pe ni fuun pège wogo ki logo;

\par }{\Q mboro Yɛnŋɛlɛ naa mà yɛnlɛ ma ko pye na na, pe nawa pì yinŋgi pe na.

\par }{\Q Pilige ŋga sɛnrɛ màa yo, ki yaga ki gbɔn,

\par }{\Q ma ti na juguye pe kala li pye paa na wolo li yɛn.


\par }{\BB \par }
{\Q \VS{22}Tipege ŋga pè pye na na, ki wele!

\par }{\Q Ŋga mà pye na na, na kambasinnde ti kala na,

\par }{\Q ma ko cɛnlɛ pye pe na;

\par }{\Q katugu mi yɛn na jɛngɛ lɛgɛrɛ jɛɛn,

\par }{\Q na jatere wì piri na na.




\par }\Chap{2}{\SH Yɛnŋɛlɛ lìli yɛɛ pye \newline  Zheruzalɛmu ca woolo pe jugu
\par }
{\Q \VerseOne{1}E, kì pye mɛlɛ!
We Fɔ, wa wi naŋgbanwa gbɔɔ pi ni,

\par }{\Q wì kambaara tɛgɛ ma
Siyɔn ca ki tɔn ti ni, ma diwi le wa ki ni!

\par }{\Q Ŋga kìla pye
Izirayɛli tara ti gbɔgɔwɔ, wì koro wa yɛnŋɛlɛ na maga kɔ maga laga ti na,

\par }{\Q maga wa tara.

\par }{\Q Ki ca ŋga kìla pye paa wi tɔɔrɔ tagasaga yɛn,

\par }{\Q wi sila wi jatere wi tɛgɛ ki na, wi naŋgbanwa pilige ki ni.


\par }{\BB \par }
{\Q \VS{2}We Fɔ wì Zhakɔbu setirige piile pe yinrɛ ti tɔngɔ pew,

\par }{\Q wii pe yinriwɛ ta.

\par }{\Q Wa wi kɔnrɔ tandorogo ki ni, wì Zhuda tara tiyɔnrɔ ti malaga sigecara ti jɔgɔ pew,

\par }{\Q mari jaanri tara.

\par }{\Q Wì wunluwɔ tara to naa fanŋga fɛnnɛ pe jan ma fɛrɛ wa pe na.


\par }{\BB \par }
{\Q \VS{3}Wa wi naŋgbanwa gbɔɔ pi ni,

\par }{\Q wì Izirayɛli woolo pe fanŋga ki jan maga jɔgɔ.

\par }{\Q Sanga ŋa ni juguye pè yiri wi woolo pe kɔrɔgɔ,

\par }{\Q wi sila wi fanŋga kɛɛ ki yirige mbe pe saga.

\par }{\Q Wìla kasɔn le wa poro mbele Zhakɔbu setirige piile pe yinrɛ ti ni,

\par }{\Q a kila sori kɛɛ ki ni fuun ki na.


\par }{\BB \par }
{\Q \VS{4}Wùu sandiga ki taga naga tile wi woolo pe mɛgɛ ni,

\par }{\Q paa pe jugu yɛn.

\par }{\Q Wùu kalige kɛɛ ki gbɛgɛlɛ mboo woolo pe wɔn,

\par }{\Q paa pe winfɔ yɛn.

\par }{\Q Leele pàa pye na yɛgɛ yinrigi mbele fuun na,

\par }{\Q wì pe ni fuun pe gbo.

\par }{\Q Wùu naŋgbanwa gbɔɔ kala li wa Siyɔn ca
shɛrigo gbɔgɔ ki na,

\par }{\Q paa kasɔn yɛn.


\par }{\BB \par }
{\Q \VS{5}We Fɔ wì pye paa Izirayɛli woolo pe jugu yɛn,

\par }{\Q wì pe tɔngɔ ma pe wɔ wa.

\par }{\Q Wì pe wunluwɔ yinrɛ ti ni fuun ti tɔngɔ,

\par }{\Q ma pe malaga sigecara ti jɔgɔ.

\par }{\Q Wì yɛsanga naa jɔlɔgɔ wa Zhuda tara woolo pe na lagapyew.


\par }{\BB \par }
{\Q \VS{6}Wùu yɛɛra cɛnsaga ki jɔgɔ,

\par }{\Q paa yɛgɛ ŋga na lere ma kaa naŋgɔ jasa jan we.

\par }{\Q Wi maa finli leele pe ni laga ŋga na, wìgi jɔgɔ.

\par }{\Q Yawe Yɛnŋɛlɛ lì ti, a leele pè fɛgɛ shɛrɛgɛ fɛtiye naa
cɛnpiliye yi na wa Siyɔn ca ki ni.

\par }{\Q Wa li naŋgbanwa gbɔɔ pi ni,

\par }{\Q lì wunlunaŋa wo naa
saraga wɔfɛnnɛ pe tifaga.


\par }{\BB \par }
{\Q \VS{7}We Fɔ wì je wi
saraga wɔsaga ki na;

\par }{\Q wi cɛnsaga
kpoyi ki lakɔ wi na.

\par }{\Q Wì Siyɔn ca wunluwɔ yinrɛ ti le juguye pe kɛɛ.

\par }{\Q Pe tinmɛ pì gbɔgɔ wa Yawe Yɛnŋɛlɛ li shɛrigo gbɔgɔ ki ni,

\par }{\Q paa fɛti pilige tinmɛ yɛn.


\par }{\BB \par }
{\Q \VS{8}Yawe Yɛnŋɛlɛ lìgi kɔn maga tɛgɛ,

\par }{\Q mbe Siyɔn ca malaga sigembogo ki jan.

\par }{\Q Lìgi taanla mbogo sinmana li ni mbege jan,

\par }{\Q lii yɛnlɛ mbege janga ki yaga fyew!

\par }{\Q Lì ca ki malaga sigembogo ŋga wa puŋgo na konaa ca ki malaga sigembogo ŋga wa nawa ti jɔgɔ

\par }{\Q mari tɛgɛ ndɛɛ ti yɛn na kunwɔ gbele;

\par }{\Q ti yɛn na tuunri ti yɛɛ na.


\par }{\BB \par }
{\Q \VS{9}Ca ki mbogo yeyɔngɔ kɔɔrɔ ti kaari ma toori fɔ ma ye wa tara ti ni;

\par }{\Q lì kɔɔrɔ ti sɔgɔyaara ti kaari mari jɔgɔ pew.

\par }{\Q Ca ki wunlunaŋa wo naa ki legbɔɔlɔ pe ni, pè ye cɛngɛlɛ kele yɛgɛ kɛɛ,

\par }{\Q Yɛnŋɛlɛ li lasiri wi woro wa naa.

\par }{\Q Ali yɛrɛ ca ki
Yɛnŋɛlɛ yɔn sɛnrɛ yofɛnnɛ pe woro na yariyanra yaan,

\par }{\Q mbaa yinrigi wa Yawe Yɛnŋɛlɛ li yeri.


\par }{\BB \par }
{\Q \VS{10}Siyɔn ca
lelɛɛlɛ pè cɛn tara

\par }{\Q ma pyeri dinw na wele.

\par }{\Q Pè taambugɔ ki wo wa pe yɛɛ yinrɛ ti na,

\par }{\Q ma jatere piriwɛn yaripɔrɔ le pe yɛɛ na.

\par }{\Q Zheruzalɛmu ca sumbonɔ naŋambajɛɛnlɛ pè pe yinrɛ ti sogo tara nandangawa pi na.


\par }{\BB \par }
{\Q \VS{11}Na yɛngɛlɛ kè te na na gbelege ki kala na;

\par }{\Q na nawa pì wɔ na na;

\par }{\Q na jatere wì piri na na,

\par }{\Q na woolo pe jɔlɔgɔ ki kala na;

\par }{\Q katugu piile tumɔmbɔlɔ naa piyɛngɛlɛ ke yɛn na kee kuwele wa katoro ti ni fuŋgo naa wɔgɔ ki na.


\par }{\BB \par }
{\Q \VS{12}Pe yɛn naga yuun pe nɛɛlɛ pe kan fɔ:

\par }{\Q «We yaa yaakara naa
ɛrɛzɛn tɔnmɔ ta se mbe ka konaa mbe wɔ.»

\par }{\Q Pàa pye na kee kuwele wa katoro ti ni,

\par }{\Q paa leele mbele pè wɛlɛgɛ pele yɛn.

\par }{\Q Pàa pye na kuun

\par }{\Q ma pe ta wa pe nɛɛlɛ pe kɛyɛn yi ni.


\par }{\BB \par }
{\Q \VS{13}Zheruzalɛmu ca woolo yiŋgi sɛnrɛ mi yaa yo ye kan naa?

\par }{\Q Mi yaa ye taanla ambɔ ni?

\par }{\Q Mi yaa ye kala li taanla ambɔ wolo ni,

\par }{\Q mbe si ye kotogo ki sogo ye na, yoro Siyɔn ca woolo wele?

\par }{\Q Katugu ye jɔlɔgɔ kì gbɔgɔ paa kɔgɔje yɛn,

\par }{\Q ambɔ wi mbe ya mbe ye shɔ mbe ye wɔ wa ki kala li ni?


\par }{\BB \par }
{\Q \VS{14}Ye Yɛnŋɛlɛ yɔn sɛnrɛ yofɛnnɛ pè kagala ŋgele yan ma yo ye kan,

\par }{\Q ke yɛn yagbogolo sɛnrɛ naa go fu sɛnrɛ.

\par }{\Q Pe sila ye kajɔgɔrɔ ti naga mberi filige ye kan,

\par }{\Q jaŋgo mbe ye shɔ, yaga ka ye kulowo ni.

\par }{\Q Kagala ŋgele pè yan ma yo ye kan,

\par }{\Q ke yɛn lefanlaga sɛnrɛ konaa punŋguwɔ sɛnrɛ.


\par }{\BB \par }
{\Q \VS{15}Kondorowolo pe ni fuun pe yɛn na kɛndagala gbɔɔn na kawa

\par }{\Q ma tɔngɔwɔ pi kala na.

\par }{\Q Pe yɛn na wofegele wiin, na go fingi naga lakoo

\par }{\Q Zheruzalɛmu ca woolo pe na.

\par }{\Q Pe yɛn na yuun fɔ:

\par }{\Q «Ca ŋga paa pye naga yuun ki wogo na ma yo ki yɛn ma yɔn, ma ki yɛɛ yɔn fili,

\par }{\Q ko ŋga tara lombondo ti maa yɔgɔri ki kala na, ko ki cɛn yɛɛn gbari?»


\par }{\BB \par }
{\Q \VS{16}Ye juguye pe ni fuun pè pe yɔnrɔ ti yɛngɛ

\par }{\Q na para ye na.

\par }{\Q Pe yɛn na wofegele wiin na pe ŋgangala ke kaa ye na,

\par }{\Q na yuun fɔ: «Wè pe tɔngɔ pew.

\par }{\Q Pilige ŋga wàa pye na singi,

\par }{\Q koyi ŋga kì gbɔn yɛɛn, a wège yan yɛnlɛ ni.»


\par }{\BB \par }
{\Q \VS{17}Ŋga Yawe Yɛnŋɛlɛ làa kɔn mbe pye, lìgi pye.

\par }{\Q Sɛnrɛ nda làa yo maga lɛ wa faa, lìri yɔn fili.

\par }{\Q Lì jɔgɔwɔ pye,

\par }{\Q ali yɛrɛ lii lere yinriwɛ ta.

\par }{\Q Lì ti, a ye juguye paa tɛgɛ ye na;

\par }{\Q lì fanŋga le ye juguye pe ni.


\par }{\BB \par }
{\Q \VS{18}Siyɔn ca woolo, yaa gbele ye kotogo ki ni fuun ni,

\par }{\Q ye Yawe Yɛnŋɛlɛ li yeri li ye shɔ.

\par }{\Q Yaa gbele ye yɛntunwɔ pila fuun sɔnlɔ naa yembinɛ

\par }{\Q paa lafogo yɛn.

\par }{\Q Yaga ka te gbelege ki ni,

\par }{\Q yaga ka yɛntunwɔ wɔgɔ ki yaga.


\par }{\BB \par }
{\Q \VS{19}Ye yiri yaa gbele yembinɛ,

\par }{\Q yaa gbele yembinɛ wagati wi ni fuun wi ni.

\par }{\Q Ye ye nawa sɛnrɛ ti yo yeri tanli Yawe Yɛnŋɛlɛ li yɛgɛ sɔgɔwɔ,

\par }{\Q paa yɛgɛ ŋga na tɔnmɔ ma kaa wo na fuun we.

\par }{\Q Ye ye kɛyɛn yi yirige wa naayeri ye wa wa Yɛnŋɛlɛ li yeri, yeli yɛnri,

\par }{\Q jaŋgo ye piile pe yinwege ta;

\par }{\Q katugu pe yɛn na kuun fuŋgo ki kɛɛ wa ca nawa koŋgolo filisara pyew ti ni.


\par }{\BB \par }
{\Q \VS{20}E, Yawe Yɛnŋɛlɛ, ma yɛngɛlɛ ke kan we na ma wele,

\par }{\Q ambɛnɛ ma yɛn na jɔlɔ ki jɔlɔlɔmɔ mba pi na ma?

\par }{\Q Naga yɛn ma, ki daga jɛlɛ wuu yɛɛra pisege ki ka wi le,

\par }{\Q wo ŋa wi ma pye maa ndanla we?

\par }{\Q Naga yɛn ma, ki daga pe
saraga wɔfɛnnɛ naa
Yɛnŋɛlɛ yɔn sɛnrɛ yofɛnnɛ pe gbo

\par }{\Q wa mboro ŋa Yawe Yɛnŋɛlɛ ma
laga kpoyi ki ni wi le?


\par }{\BB \par }
{\Q \VS{21}Piile naa lelɛɛlɛ pe gboolo pe yɛn ma toori toori tara,

\par }{\Q wa ca nawa koŋgolo ke ni.

\par }{\Q Pànla sumbonɔ naŋambajɛɛnlɛ naa na lefɔnmbɔlɔ

\par }{\Q pe gbo tokobi ni.

\par }{\Q Yawe Yɛnŋɛlɛ, ma naŋgbanwa pilige ki ni, màa pe gbo;

\par }{\Q màa pe kɔnlɔgi, ma sila lere yinriwɛ ta.


\par }{\BB \par }
{\Q \VS{22}Màa mbele pe maa sunndo kɔngɔ waa we na pe yeri kɛɛ ki ni fuun ki na we na,

\par }{\Q paa yɛgɛ ŋga na pe ma kaa leele yeri shɛrɛgɛ fɛti pilige na we.

\par }{\Q Yawe Yɛnŋɛlɛ li naŋgbanwa pilige ki ni, lere kpɛ sila shɔ mbe to,

\par }{\Q lere kpɛ sila koro yinwege na.

\par }{\Q Piile mbele wàa gbegele, a pe we ndanla,

\par }{\Q we juguye pè pe tɔngɔ ma pe wɔ wa pew.




\par }\Chap{3}{\SH Jɔlɔgɔ naa jigi tagasaga
\par }
{\Q \VerseOne{1}Mi yɛn lere ŋa jɔlɔgɔ gbɔn wi na,

\par }{\Q Yawe Yɛnŋɛlɛ li naŋgbanwa pi kala na, lì jɔlɔgɔ wa na na.


\par }{\Q \VS{2}Lìlan yɛgɛ sin ma kari na ni wa diwi wi ni;

\par }{\Q lii kari na ni wa yanwa pi na.


\par }{\Q \VS{3}Lìli kɛɛ ki yirige mi nuŋgba na,

\par }{\Q nala gbɔɔn pilige pyew.


\par }{\BB \par }
{\Q \VS{4}Lì ti mì cɔgɔ, fɔ a na witige sɛlɛgɛ kì tiletile;

\par }{\Q lìlan kajeere ti kaari na ni.


\par }{\Q \VS{5}Lì nandangawa naa jɔlɔgɔ ki tɛgɛ

\par }{\Q mala maga paa mbogo yɛn.


\par }{\Q \VS{6}Lìlan tɛgɛ wa diwi wi ni,

\par }{\Q paa mbele pè ku maga lɛ wa fafafa pe yɛn.


\par }{\BB \par }
{\Q \VS{7}Lì mbogo wa mala maga, jaŋgo mi ka ka ta mbe yiri;

\par }{\Q lì tugurɔn yɔngɔwɔ le na na, mba pì nugu.


\par }{\Q \VS{8}Mì gbele ŋgbanga, ma yeri na sagafɔ jaa,

\par }{\Q ɛɛn fɔ lii na yɛnrɛwɛ pi logo.


\par }{\Q \VS{9}Lìlan konɔ li tɔn sinndɛɛrɛ tugbɔɔrɔ nda pè tɛtɛ ta ni,

\par }{\Q lìlan koŋgolo ke gbɔn ma ke piri.


\par }{\BB \par }
{\Q \VS{10}Lì lara nala singi paa yɛgɛ ŋga na cɛngɛ urusi ki ma lara na singi we,

\par }{\Q lì pye paa jara yɛn, ŋa wì lara na singi.


\par }{\Q \VS{11}Lìlan wɔ wa na konɔ li ni, mala kɔɔnlɔ yuroyuroyuro paa cɛngɛ yɛn;

\par }{\Q lìlan wa mala yaga na yɛ.


\par }{\Q \VS{12}Lì li sandiga wanla li taga naga tile;

\par }{\Q lìlan taanla mbanla wɔn.


\par }{\BB \par }
{\Q \VS{13}Lìlan wɔn mala furugu

\par }{\Q li sanŋgbɔ wangala ke ni fuun ke ni.


\par }{\Q \VS{14}Mì pye titɛgɛrɛ yaraga na woolo pe ni fuun pe yeri;

\par }{\Q pe yɛn nala mɛgɛ ki koo wa pe yuuro ti ni pilige pyew.


\par }{\Q \VS{15}Lìlan nawa pi tanga na na yaanga taanga ni,

\par }{\Q lìlan jatere wi piri na na fɔ nala yɛgɛ ki kanŋgi.


\par }{\BB \par }
{\Q \VS{16}Lìlan yɔn ki kan wa yaanŋgumbire ti na mala ŋgangala ke kaari;

\par }{\Q lìlan jan wa cɔnrɔ ti ni mala go ki sogo na na.


\par }{\Q \VS{17}Màla wa lege mala laga lali yɛyinŋge ki ni,

\par }{\Q yaraga ŋga pe maa yinri fɛrɛwɛ, mi si ko ka jɛn naa.


\par }{\Q \VS{18}Ki kala na, mì yo fɔ: «Na goto wì jɔgɔ pew;

\par }{\Q na jigi wi woro yaraga ko ka kpɛ na mbe yiri wa Yawe Yɛnŋɛlɛ li yeri.»


\par }{\BB \par }
{\Q \VS{19}Na mi kaa sɔnri na jɔlɔgɔ naa na tege ki na,

\par }{\Q ki ma pye na yeri paa yaritisorogo naa shɔnrɔ yɛn.


\par }{\Q \VS{20}Mi yɛn na nawa tuun ki na suyi,

\par }{\Q a kìlan wire ti gbo na na.


\par }{\Q \VS{21}Ɛɛn fɔ kala na mi yɛn na sɔnri li na, loli na yɛɛn,

\par }{\Q na jigi wi yɛn ŋga na, koyi ŋga yɛɛn fɔ:


\par }{\BB \par }
{\Q \VS{22}Yawe Yɛnŋɛlɛ li kagbaraga pyege kii kɔ,

\par }{\Q li yinriwɛ tawa pi fa gbɔn wa pi kɔsaga ki na.


\par }{\Q \VS{23}Ti maa kanŋgi fɔnndɔ pinliwɛ nuŋgba nuŋgba pyew.

\par }{\Q Li yɛn sɛnrɛ nuŋgba yofɔ yɛgɛ ŋga na, ki yɛn ma gbɔgɔ.


\par }{\Q \VS{24}Mi yɛn naga yuun wa na nawa fɔ: «Yawe Yɛnŋɛlɛ lo li yɛn na tasaga ye;

\par }{\Q ko kì ti na jigi wi yɛn li na.»


\par }{\BB \par }
{\Q \VS{25}Lere ŋa kaa jigi wi taga Yawe Yɛnŋɛlɛ li na,

\par }{\Q lere ŋa kaa li lagajaa,

\par }{\Q li ma kajɛŋgɛ pye ko fɔ wo kan.


\par }{\Q \VS{26}Mbe pyeri mbaa Yawe Yɛnŋɛlɛ li singi lɔɔn shɔ,

\par }{\Q ki yɛn ma yɔn sɛnwee wi kan.


\par }{\Q \VS{27}Mbe jɔlɔgɔ ki kun ma yɛɛ ni ma lefɔnrɔ sanga wi ni,

\par }{\Q ki yɛn ma yɔn sɛnwee wi kan.


\par }{\BB \par }
{\Q \VS{28}Na Yɛnŋɛlɛ li ka wamawelewe wa wi na,

\par }{\Q ki daga wi cɛn wi yɛ wi pyeri.


\par }{\Q \VS{29}Ki daga wi fɔli wuu yɔn ki kan wa taambugɔ ki ni,

\par }{\Q kona wi mbe ya jigi tagasaga ta bere.


\par }{\Q \VS{30}Ki daga wuu mbatelege ki jan wi felefɔ wi kan,

\par }{\Q wigi yaga poo tifaga jɛŋgɛ.


\par }{\Q \VS{31}Katugu Yawe Yɛnŋɛlɛ laa sɛnwee wi wa

\par }{\Q fɔ sanga pyew.


\par }{\Q \VS{32}Ɛɛn fɔ ali na li kɔɔn le jɔlɔgɔ, li maa yinriwɛ taa,

\par }{\Q mbege ta li kagbaraga pyege ki yɛn ma gbɔgɔ we;


\par }{\Q \VS{33}katugu ki woro li nandanwa kala mbe jɔlɔgɔ wa sɛnwee wi na,

\par }{\Q ki woro li nandanwa kala mbe sɛnwee wi jɔlɔ.


\par }{\BB \par }
{\Q \VS{34}Ɛɛn fɔ na ye kaa tara ti kasopiile pe ni fuun pe

\par }{\Q tangala tɔɔrɔ ni la toro,


\par }{\Q \VS{35}na yaga sɛnwee wi kaselege ki kanŋga mbe tɔn ki na,

\par }{\Q Yɛnŋɛlɛ na yaara ti ni fuun ti go na li yɛgɛ sɔgɔwɔ,


\par }{\Q \VS{36}na yaga lere wi kiti wi kɔn mboo kolo wa kiti kɔnsaga,

\par }{\Q naga yɛn ma, Yawe Yɛnŋɛlɛ laa ki wogo ki yan wi le?


\par }{\BB \par }
{\Q \VS{37}Ambɔ wi mbe ya para mbe ti kala la mbe pye,

\par }{\Q na Yawe Yɛnŋɛlɛ lo ma lìgi kɔn maga tɛgɛ ma yo li pye?


\par }{\Q \VS{38}Naga yɛn ma, Yɛnŋɛlɛ na yaara ti ni fuun ti go na, lo ma li maga yo

\par }{\Q tipege nakoma kajɛŋgɛ ki mɛɛ pye wi le?


\par }{\Q \VS{39}Yiŋgi na sɛnwee mboo ta yinwege na, wii je wila kɔngɔri?

\par }{\Q Sɛnwee nuŋgba nuŋgba pyew wi daga mbe baga wi yɛɛ na wi kapere to kala na.


\par }{\BB \par }
{\Q \VS{40}We we tangalɔmɔ pi sɛgɛsɛgɛ, we sɔnri pi na jɛŋgɛ,

\par }{\Q we sɔngɔrɔ we pan Yawe Yɛnŋɛlɛ li kɔrɔgɔ.


\par }{\Q \VS{41}Ye pan we we kɛyɛn yi yirige we wa wa Yɛnŋɛlɛ na wa naayeri li yeri,

\par }{\Q weli yɛnri we kotogo ki ni fuun ki ni.


\par }{\Q \VS{42}Woro wo na, wè kapere pye ma na, ma yiri ma je;

\par }{\Q mboro fun, mɛɛ yɛnlɛ mbe we kala yaga.


\par }{\BB \par }
{\Q \VS{43}Mɔ̀ɔ naŋgbanwa gbɔɔ pi lara, ma taga we na ma we purɔ;

\par }{\Q mà we gbo mɛɛ we yinriwɛ ta.


\par }{\Q \VS{44}Màa ma yɛɛ fo kambaaga ka ni,

\par }{\Q jaŋgo we yɛnrɛwɛ piga ka gbɔn wa ma na.


\par }{\Q \VS{45}Mà we pye paa kayangara nda pe ma pɛ ti yɛn,

\par }{\Q paa yaraga laŋgɔgɔ wogo yɛn cɛngɛlɛ sanŋgala ke sɔgɔwɔ.


\par }{\BB \par }
{\Q \VS{46}We juguye pe ni fuun pè pe yɔnrɔ ti yɛngɛ

\par }{\Q na para we na.


\par }{\Q \VS{47}Sunndo kɔngɔ konaa mbe to wetijugo ni to ti yɛn we woro,

\par }{\Q tɔngɔwɔ naa jɔgɔwɔ pi ni, to ti yɛn we woro.


\par }{\Q \VS{48}Na yɛntunwɔ pila fuun paa lafogo yɛn,

\par }{\Q na woolo mbele pè tɔngɔ ki kala na.


\par }{\BB \par }
{\Q \VS{49}Na yɛntunwɔ pi yɛn na tinri kɔnlɔ fu jatere piriwɛn pi kala na,

\par }{\Q mi woro mbe gbelege ki yaga;


\par }{\Q \VS{50}fɔ Yawe Yɛnŋɛlɛ mbeli ta wa naayeri,

\par }{\Q li ka sa li yɛgɛ ki sogo li wele, ligi yan.


\par }{\Q \VS{51}Ŋga kì gbɔn na ca sumborombiile pe na,

\par }{\Q na mi kaga wele, ki maa na jɔlɔ wa na kotogo ki na.


\par }{\BB \par }
{\Q \VS{52}Mbele pè pye na juguye go fu,

\par }{\Q pe yɛn nala puro paa yɛgɛ ŋga na pe ma kaa na sannjɛlɛ puro we.


\par }{\Q \VS{53}Pàa na wa wege ka ni naga jaa mbanla gbo,

\par }{\Q pàa sinndɛlɛgɛ taga ki yɔn na maga tɔn na na.


\par }{\Q \VS{54}Tɔnmɔ pìla toro na go na.

\par }{\Q A mì sho fɔ: «E, na wogo kì kɔ.»


\par }{\BB \par }
{\Q \VS{55}A mì si koro wa wege ki nɔgɔna,

\par }{\Q ma mboro ŋa Yawe Yɛnŋɛlɛ ma mɛgɛ ki yeri mala saga.


\par }{\Q \VS{56}Màla magala li logo, ma yo fɔ:

\par }{\Q «Maga kɔɔn nuŋgbogolo ke tɔn jɛngɛ ŋga mila jɛɛn ki na,

\par }{\Q konaa na sagawa jagbelege ki na.»


\par }{\Q \VS{57}Mìla ma yeri mala saga pilige ŋga ni, màa fulo na tanla;

\par }{\Q màa na pye fɔ: «Maga ka fyɛ.»


\par }{\BB \par }
{\Q \VS{58}Yawe Yɛnŋɛlɛ, mà yere na kala li ni ma para,

\par }{\Q màla go ki shɔ.


\par }{\Q \VS{59}Yawe Yɛnŋɛlɛ, kapere nda pè pye na na, màri yan,

\par }{\Q na kiti wi kɔn mala tanga ki yo.


\par }{\Q \VS{60}Kayaŋga ŋga pè wɔ na ni, màga yan,

\par }{\Q yɔn lemɛ mba fuun pè le na na, màa yan.


\par }{\BB \par }
{\Q \VS{61}Yawe Yɛnŋɛlɛ, tɛgɛlɛ na fuun paa na tegele, màli logo,

\par }{\Q yɔn lemɛ mba fuun paa nii na na, màa jɛn.


\par }{\Q \VS{62}Pe yɛn na pe sɛnrɛ ti yuun na waa na na,

\par }{\Q pe yɛn na sɔnrimbere piin na mɛgɛ ni pilige pyew.


\par }{\Q \VS{63}Wele, pe yɛn ma cɛn o, pe yɛn ma yere o,

\par }{\Q na mɛgɛ ko pe maa koo wa pe lesangara yuuro ti ni.


\par }{\BB \par }
{\Q \VS{64}E, Yawe Yɛnŋɛlɛ, ŋga pè pye na na,

\par }{\Q ma pe sara ma yala ki kapyege nuŋgba ki ni.


\par }{\Q \VS{65}Pe kotogo ki ŋgban pe na,

\par }{\Q mɔɔ daŋga ki wa pe na.


\par }{\Q \VS{66}Yawe Yɛnŋɛlɛ, ma naŋgbanwa pi tɛgɛ ma pe purɔ,

\par }{\Q ma pe tɔngɔ ma pe wɔ laga tara ti yɛgɛ ki na.




\par }\Chap{4}{\SH Zheruzalɛmu ca woolo \newline  pe jɔlɔgɔ kala
\par }
{\Q \VerseOne{1}E, ki pye mɛlɛ, a tɛ wi yɛgɛ kì si wɔ ma!

\par }{\Q Kì pye mɛlɛ, a tɛ piiri wi yɛgɛ cɛnwɛ pì si kanŋga ma!

\par }{\Q Laga
kpoyi ki sinndɛɛrɛ sɔnŋgbanga woro to tì jaraga wa koŋgolo ke yɔn ki na lagapyew gbari?


\par }{\BB \par }
{\Q \VS{2}Siyɔn ca pinambiile pàa pye kagbɔgɔ yɔn,

\par }{\Q pàa pye kagbɔgɔ yɔn jɛŋgɛ paa tɛ piiri yɛn;

\par }{\Q kì pye mɛlɛ pe nɛɛ pe jate koni paa joro cɔgɔ yɛn,

\par }{\Q ŋga ki yɛn cɔrɔ fanrifɔ wi kɛɛ yɔnlɔ tunŋgo?


\par }{\BB \par }
{\Q \VS{3}Ali kombokara re, ti maga jɛn fɔ ti daga mbe yinnɛ kan ti pire ti yeri,

\par }{\Q ti mari kan ti ma wɔnri.

\par }{\Q Ɛɛn fɔ na woolo pè kanŋga ma pye leele yinriwɛ mbataala,

\par }{\Q paa kɔnrɔsogolo\FTNT{†}{{\FR 4:3 }{\FR{4.3:
}}{\FT{Faa pàa pye na kɔnrɔsogolo nɔ wi jate paa sannjɛgɛ ŋga ki yɛn ma pe; katugu wi ma wi jɛnrɛwɛ pi se mbe kari mboo toro, mboo yaga pi yɛ wa yɔnlɔ ki na.}}} yɛn wa
gbinri wi ni.


\par }{\BB \par }
{\Q \VS{4}Piyɛngɛlɛ ke yagbowegele kè waga pe na tɔnmɔ wɔgɔ ki kala na;

\par }{\Q piile jɛɛlɛ jɛɛlɛ pe yɛn na gbele na yaakara lagajaa,

\par }{\Q ɛɛn fɔ lere kpɛ si yaraga ka kan pe yeri.


\par }{\BB \par }
{\Q \VS{5}Mbele pàa pye na yaakara tanra kaa,

\par }{\Q poro yɛn na kuun fuŋgo ki kɛɛ wa ca nawa koŋgolo ke ni.

\par }{\Q Mbele pàa pe koro wa paara sɔnŋgbanga woro ti sɔgɔwɔ,

\par }{\Q poro pe yɛn na kayege ki jɛrɛgi na yaakara lagajaa.


\par }{\BB \par }
{\Q \VS{6}Na woolo pe kajɔɔgɔ kì tijanga ma wɛ

\par }{\Q Sodɔmu ca woolo pe kapere ti na;

\par }{\Q ko ŋga kìla tɔngɔ le yɔngɔlɔ nuŋgba ke ni,

\par }{\Q lere kpɛ kɛɛ sila gbɔn ki na.


\par }{\BB \par }
{\Q \VS{7}Siyɔn ca fanŋga fɛnnɛ pàa pye ma laga ma wɛ
nɛzhi wi na,

\par }{\Q pàa pye ma filige ma wɛ nɔnɔ na.

\par }{\Q Pe wire tìla pye ma yanlaga ma yɔn paa lagba pyɔ yɛɛn yɛn;

\par }{\Q pe wire tìla wɔlɔgɔ na yɛngɛlɛ paa
safiri sinndɛlɛgɛ sɔnŋgbanga wogo yɛn.


\par }{\BB \par }
{\Q \VS{8}Ɛɛn fɔ koni pe yɛgɛ cɛnwɛ pì kanŋga ma wɔ paa nawirige yɛn,

\par }{\Q pe woro na pe yaan na pe jɛnni naa wa ca nawa koŋgolo ke ni.

\par }{\Q Pè cɔgɔ cɔgɔ fɔ a pe kajeere tì yiri funwa na;

\par }{\Q pe witire tì wagawaga pe na paa tiwaga yɛn.


\par }{\BB \par }
{\Q \VS{9}Mbele pè gbo tokobi ni, poro wogo ko mbɔnrɔ

\par }{\Q ma wɛ fuŋgo kìla mbele gbo poro wogo ko na;

\par }{\Q fuŋgo kìla pe fanŋga ki ni fuun ki kɔ,

\par }{\Q kɛɛrɛ yarilire ti mbatawa pi kala na.


\par }{\BB \par }
{\Q \VS{10}Jɛɛlɛ mbele pàa pye yinriwɛ tafɛnnɛ gbɔɔlɔ,

\par }{\Q poro yɛrɛ pàa pye na pe piile pe kuun na pe kara ti sori pe yɛ.

\par }{\Q To tìla pye pe yaakara re,

\par }{\Q ko kagala koro la pye na woolo pe tɔngɔsanga wi ni.


\par }{\Q \VS{11}Yawe Yɛnŋɛlɛ li naŋgbanwa pì gbɔn fɔ wa pi da wi na,

\par }{\Q lì li naŋgbanwa gbɔɔ kala li wa Siyɔn ca ki na.

\par }{\Q Lì kasɔn le Siyɔn ca ki ni,

\par }{\Q maga nɔgɔ ŋga kì le ki sogo.


\par }{\BB \par }
{\Q \VS{12}Dunruya wunlumbolo wa kpɛ saa ya taga ki na,

\par }{\Q dunruya woolo pe ni fuun wa kpɛ saa ya taga ki na,

\par }{\Q fɔ pilige ka Zheruzalɛmu ca winfɛnnɛ naa pe juguye

\par }{\Q pe mbaa ya ye wa Zheruzalɛmu ca yeyɔnrɔ ti ni.


\par }{\BB \par }
{\Q \VS{13}Ko jɔgɔwɔ po la pye
Yɛnŋɛlɛ yɔn sɛnrɛ yofɛnnɛ pe kapere to kala na,

\par }{\Q konaa
saraga wɔfɛnnɛ pe kajɔgɔrɔ ti kala na;

\par }{\Q poro mbele pàa lesinmbele pe gbo,

\par }{\Q ma pe kasanwa pi wo wa ca nawa pi ni we.


\par }{\BB \par }
{\Q \VS{14}Ɛɛn fɔ koni, pe yɛn na talitali na toro wa ca nawa koŋgolo ke ni paa fyɔɔnlɔ yɛn;

\par }{\Q pe legbogo kì pe tɛgɛ
fyɔngɔ ni,

\par }{\Q fɔ maga kan lere yɛrɛ na yɛnlɛ mbe jiri,

\par }{\Q ali pe yaripɔrɔ ti na.


\par }{\BB \par }
{\Q \VS{15}Na pe kaa paan, leele pe maa jɔrɔgi na yuun fɔ: «Ye yiri wa, yoro fyɔnrɔ fɛnnɛ wele!

\par }{\Q Ye yiri wa, yaga ka jiri we na.»

\par }{\Q Maga ta pàa pye na fee na jiire, na yanri faa,

\par }{\Q cɛngɛlɛ sanŋgala kàa pye naga yuun fɔ: «Kii daga pe cɛn laga we sɔgɔwɔ naa!»


\par }{\BB \par }
{\Q \VS{16}Yawe Yɛnŋɛlɛ lo jate lì pe gbɔn ma pe jaraga,

\par }{\Q li woro na jaa mbaa pe yaan naa.

\par }{\Q Leele pe sila saraga wɔfɛnnɛ pe jate,

\par }{\Q pe sila si
lelɛɛlɛ pe yinriwɛ ta.


\par }{\BB \par }
{\Q \VS{17}Wè wele konɔ ma saa te,

\par }{\Q wè sagafɔ ja we yɛɛ na, a kì saa we ya.

\par }{\Q Wè wele konɔ ma mɔ, wàa we jigi wi taga cɛnlɛ na na,

\par }{\Q ki cɛnlɛ woolo pe sila pan mbe we shɔ.


\par }{\BB \par }
{\Q \VS{18}We juguye pàa pye na we tuuro tɔnri na we kɔrɔsi,

\par }{\Q jaŋgo mbe we yɛgɛ kɔn waga ka ta mbaa kee wa we katoro ti ni!

\par }{\Q We kɔsanga wì yɔngɔ, we yinwege piliye yì kɔ,

\par }{\Q we kɔsanga wì gbɔn.


\par }{\BB \par }
{\Q \VS{19}We purɔfɛnnɛ pè wege ma wɛ yɔn wi na wa naayeri;

\par }{\Q pè taga we na na we puro wa yanwira ti na,

\par }{\Q ma saa lara na we singi wa
gbinri wi ni.


\par }{\BB \par }
{\Q \VS{20}We jigi wìla pye ŋa na, wo ŋa wi yɛn lere ŋa Yawe Yɛnŋɛlɛ làa wɔ\FTNT{†}{{\FR 4:20 }{\FR{4.20:
}}{\FT{Lere ŋa Yawe Yɛnŋɛlɛ làa wɔ wo wìla pye wunlunaŋa Sedesiyasi we.}}},

\par }{\Q wàa pye naga yuun wi wogo na ma yo,

\par }{\Q we yaa cɛn wa wi yinmɛ pi ni mbaa we yinwege ki piin wa cɛngɛlɛ ke sɔgɔwɔ;

\par }{\Q kooŋga wo fun wì to wa juguye pe pɛnɛ li ni.


\par }{\BB \par }
{\Q \VS{21}Edɔmu tara woolo, yoro mbele ye yɛn ma cɛn wa Uzi tara,

\par }{\Q yaa yɔgɔri yaa nayinmɛ nii!

\par }{\Q Ɛɛn fɔ yoro fun ye yaa ka wɔ wa jɔlɔgɔ wɔjɛnnɛ li ni;

\par }{\Q ye yaa ka wɔ mbe tin fɔ ye yɛgɛ kila kanŋgi ye na,

\par }{\Q mbe ye yɛɛ pagala mbe koro witiwaga.


\par }{\BB \par }
{\Q \VS{22}Siyɔn ca woolo ye kapere ti fɔgɔ kì tɔn ye na makɔ,

\par }{\Q pe se ye koli mbe kari ye ni kulowo naa;

\par }{\Q ɛɛn fɔ Edɔmu tara woolo yoro wo na, Yɛnŋɛlɛ li yaa ye kajɔgɔrɔ ti fɔgɔ tɔn ye na,

\par }{\Q li yaa ka ye kapere ti yirige funwa na.




\par }\Chap{5}{\SH Yɛnŋɛlɛ, ki yaga we sɔngɔrɔ \newline  we pan ma kɔrɔgɔ
\par }
{\Q \VerseOne{1}E, Yawe Yɛnŋɛlɛ, ma jatere wi tɛgɛ ŋga kì pye we na ki na,

\par }{\Q fɛrɛ nda tì we ta ti wele mari yan!


\par }{\Q \VS{2}We kɔrɔgɔ kì sɔngɔrɔ ma pye cɛngɛlɛ kele yɛgɛ wogo,

\par }{\Q we yinrɛ tì sɔngɔrɔ ma pye letelewele pele yɛgɛ woro.


\par }{\Q \VS{3}Wè pye pijiriwele, to woro we na;

\par }{\Q we nɛɛlɛ pè pye paa naŋgunjaala yɛn.


\par }{\Q \VS{4}We yɛn na we tɔnwɔɔ pi loo penjara ni,

\par }{\Q kanŋgirɛ nda we maa sori ti na, we maa ti loo.


\par }{\Q \VS{5}We jɔlɔfɛnnɛ pe yɛn we puŋgo na suyi,

\par }{\Q wè te pe se wogosaga yaga we kan.


\par }{\Q \VS{6}Ezhipiti tara fɛnnɛ konaa Asiri tara fɛnnɛ pe ni, poro we ma kɛɛ sanga na tali pe yeri,

\par }{\Q jaŋgo mbe we yɔn suro ti ta mbe li mbe tin.


\par }{\Q \VS{7}We tɛlɛye pàa kambasinnde pye, pe si woro wa nala;

\par }{\Q pe kajɔgɔrɔ ti go kala lì to woro na.


\par }{\Q \VS{8}Kulolo poro pè cɛn we go na,

\par }{\Q lere kpɛ woro wa mbe we shɔ pe kɛɛ.


\par }{\Q \VS{9}We yɛn na we go ki pɛrɛ na we yɔn suro ti jaa,

\par }{\Q katugu beŋganri pyefɛnnɛ pe yɛn na tuun we na ti jasaga wa
gbinri wi ni.


\par }{\Q \VS{10}Fuŋgo kì ŋgban we na, ma we wire ti wɛri we na,

\par }{\Q ndɛɛ we yɛn yira kasɔn ni.


\par }{\Q \VS{11}Pe yɛn na tuun
Siyɔn ca jɛɛlɛ pe na na sinlɛ pe ni fanŋga,

\par }{\Q na tuun Zhuda tara sumbonɔ pe na, na sinlɛ pe ni fanŋga.


\par }{\Q \VS{12}Pàa we tara teele pele to tire na ma pe gbo,

\par }{\Q pe sila lelɛŋgbaara ti jate.


\par }{\Q \VS{13}Lefɔnmbɔlɔ poro pàa pye na tira sinndɛlɛgɛ ki tungu,

\par }{\Q lenambiile poro pàa pye na kanŋgepɔgɔlɔ ke tungu na tuunri ke ni.


\par }{\Q \VS{14}Lelɛɛlɛ pe woro na gbogolo naa wa ca ki mbogo yeyɔngɔ ki na mbaa finliwɛ piin,

\par }{\Q lefɔnmbɔlɔ pe woro na yuuro koo na yɔgɔri naa.


\par }{\Q \VS{15}Yɔgɔrimɔ pì kɔ wa we kotoro ti na,

\par }{\Q we nayinmɛ yɔrɔ tì kanŋga ma pye kunwɔ gbelege.


\par }{\Q \VS{16}We wunluwɔ njala lì kɔw wa we go na ma to,

\par }{\Q jɔlɔgɔ yɛn we wogo, katugu wè kapege pye.


\par }{\Q \VS{17}Yaraga ŋga kì ti we nawa pì tanga we na,

\par }{\Q yaraga ŋga kì ti yɛntunwɔ pì si we yɛngɛlɛ ke yin ma ke wɔ we na,


\par }{\BB \par }
{\Q \VS{18}ko yɛn fɔ Siyɔn yanwiga kì jɔgɔ ma koro waga;

\par }{\Q kì pye dabaala pe yanrisaga.


\par }{\BB \par }
{\Q \VS{19}Ɛɛn fɔ mboro wo na, Yawe Yɛnŋɛlɛ, ma yɛn ma wunluwɔ pi na fɔ sanga pyew,

\par }{\Q ma wunluwɔ pi yaa pye wa sanga pyew fɔ tetete.


\par }{\Q \VS{20}Yiŋgi na ma yaa si ma jatere wi laga we na fɔ sanga pyew?

\par }{\Q Naga yɛn ma, ma yaa si je we na we yinwege ki ni fuun ki ni wi le?


\par }{\Q \VS{21}Yawe Yɛnŋɛlɛ, ki yaga ma we sɔngɔrɔ ma pan we ni ma yɛɛ kɔrɔgɔ,

\par }{\Q pa we yaa sɔngɔrɔ mbe pan ma kɔrɔgɔ.

\par }{\Q We sɔngɔrɔ ma we pye paa yɛgɛ ŋga na wàa pye faa we.


\par }{\Q \VS{22}Naga yɛn ma, ma yaa je we na pew wi le?

\par }{\Q Naga yɛn ma, ma yaa nawa ŋgban we ni fɔ sa toro ki da wi na wi le?

\par }