\NormalFont\ShortTitle{SOFONI}

{\MTB Yɛnŋɛlɛ yɔn sɛnrɛ yofɔ

\par }{\MT SOFONI

\par }{\MTB wi sɛwɛ we

\par }{\IMT Sɛwɛ wi nawa sɛnrɛ

\par }{\IP Yɛnŋɛlɛ yɔn sɛnrɛ yofɔ Sofoni wìla ki yari Zhuda tara woolo pe kan fɔ Yawe Yɛnŋɛlɛ li pilige ki yɛn na paan. Ki pilige ki woro yɔgɔrimɔ pilige. Ki yɛn pilige ŋga Yɛnŋɛlɛ li yaa jɔlɔgɔ wa Zhuda tara woolo pe na, mbe tara ti tɔngɔ pew. Yawe Yɛnŋɛlɛ li yaa jɔlɔgɔ wa cɛngɛlɛ sanŋgala ke na fun. Ali mbege ta Zhuda tara woolo pè kapege pye, pe daga mbe sɔngɔrɔ mbe pan Yɛnŋɛlɛ li kɔrɔgɔ. Pilige ka, dunruya woolo pe ni fuun pe yaa ka Yɛnŋɛlɛ li gbɔgɔ. Sofoni wi yɛn na yɛrɛwɛ kaan Yɛnŋɛlɛ li woolo pe yeri na yuun fɔ:

\par }{\IQ Yoro mbele fuun ye yɛn ma ye yɛɛ tirige laga tara ti ni,

\par }{\IQ yoro mbele ye yɛn na tanri we Fɔ wi kakɔnndɛgɛŋgɛlɛ ke na,

\par }{\IQ yaa Yawe Yɛnŋɛlɛ li lagajaa.

\par }{\IQ Yaa kasinŋge piin,

\par }{\IQ ye ye yɛɛ tirige li yɛgɛ sɔgɔwɔ.

\par }{\IQ Kana ye yaa larasaga ta, na Yawe Yɛnŋɛlɛ li naŋgbanwa pilige ki ka ka gbɔn we (Sofo 2.3).

\par }{\IOT Sɛwɛ wi yɛn ma kɔɔnlɔ yɛgɛ ŋga na

\par }{\IO Yawe Yɛnŋɛlɛ li pilige ki yaa ka pye fyɛrɛ gbɔrɔ ni
{\IOR{1.1–2.3}}

\par }{\IO Yawe Yɛnŋɛlɛ li yaa kiti kɔn cɛngɛlɛ ŋgele ke yɛn ma Zhuda tara ti maga ke na
{\IOR{2.4-15}}

\par }{\IO Zheruzalɛmu ca kì kapege pye, ɛɛn fɔ ki yaa ka sɔngɔrɔ mbe cɛn wa ki yɔnlɔ li ni
{\IOR{3.1-20}}



\par }\ChapOne{1}{\PP \VerseOne{1}Sɛnrɛ nda to Yawe Yɛnŋɛlɛ làa le Sofoni wi yɔn, Zhuda tara wunlunaŋa Zhoziyasi wi sanga wi na, Amɔ pinambyɔ we. Sofoni to wo lawi ŋa Kushi; Kushi to wo lawi ŋa Gedaliya; Gedaliya to wo lawi ŋa Amariya; Amariya to wo lawi ŋa Ezekiyasi.


\par }{\SH Yɛnŋɛlɛ li yaa kiti kɔn \newline  dunruya woolo pe na
\par }
{\Q \VS{2}Yawe Yɛnŋɛlɛ lì yo fɔ:

\par }{\Q «Mi yaa yaraga ki ni fuun ki tɔngɔ mbege wɔ laga tara ti ni.


\par }{\Q \VS{3}Mi yaa sɛnweele poro naa woŋgaala pe tɔngɔ.

\par }{\Q Mi yaa sannjɛrɛ to naa ŋgbanra nda wa kɔgɔje wi ni ti tɔngɔ.

\par }{\Q Mi yaa lepeele poro naa ŋga ki maga kan pe maa tipege piin ki kɔ mbege wɔ wa.

\par }{\Q Mi yaa sɛnweele pe ni fuun pe tɔngɔ mbe pe kɔ laga tara ti ni.»

\par }{\Q Yawe Yɛnŋɛlɛ lo lì yo ma.


\par }{\SH Yɛnŋɛlɛ li yaa kiti kɔn \newline  Zhuda tara naa Zheruzalɛmu \newline  ca woolo pe na
\par }
{\Q \VS{4}«Mi yaa jɔlɔgɔ wa Zhuda tara woolo pe na,

\par }{\Q konaa Zheruzalɛmu ca woolo pe na.

\par }{\Q Yaraga ŋga fuun kì koro laga ki laga ŋga ki ni yarisunŋgo
Baali ki wogo, mi yaa ki tɔngɔ mbege wɔ wa.

\par }{\Q Mi yaa ki tunmbyeele naa ki
saraga wɔfɛnnɛ pe mɛgɛ ki kɔ mbege wɔ wa.


\par }{\Q \VS{5}Mbele pe ma lugu wa pe biriyinrɛ ti go na, mbaa fɔli naayeri yanwa yirigeyaara ti yɛgɛ sɔgɔwɔ mbaa ti gbogo

\par }{\Q konaa mbele pe maa fɔli mi ŋa Yawe Yɛnŋɛlɛ na yɛgɛ sɔgɔwɔ na wungu na mɛgɛ ki na,

\par }{\Q mbe si sɔngɔrɔ mbaa wungu fun pe yarisunŋgo Milikɔmu\FTNT{†}{{\FR 1:5 }{\FR{1.5:
}}{\FT{Milikɔmu wìla pye Amɔ cɛnlɛ woolo pe yarisunŋgo gbɔgɔ;
}}{\XT{Levi 18.21}}{\FT{.}}} ki na,

\par }{\Q mi yaa pe tɔngɔ mbe pe wɔ wa.


\par }{\Q \VS{6}Mi ŋa Yawe Yɛnŋɛlɛ, mbele pè puŋgo le na ni,

\par }{\Q poro mbele pe woro nala lagajaa,

\par }{\Q pe si woro nala yewe mbaa pe yɛgɛ sinni,

\par }{\Q mi yaa pe tɔngɔ mbe pe wɔ wa.»


\par }{\Q \VS{7}«Ye pyeri,
we Fɔ, Yawe Yɛnŋɛlɛ li yɛgɛ sɔgɔwɔ,

\par }{\Q katugu Yawe Yɛnŋɛlɛ li pilige kì yɔngɔ.

\par }{\Q Yawe Yɛnŋɛlɛ lì
saraga gbɛgɛlɛ\FTNT{†}{{\FR 1:7 }{\FR{1.7:
}}{\FT{Ŋga kì yo fɔ:
{\QT{Yawe Yɛnŋɛlɛ lì saraga gbɛgɛlɛ,}} ko yɛn naga nari fɔ Yawe Yɛnŋɛlɛ lì gbɛgɛlɛ mbeli woolo pe yaga juguye pe pan pe pe gbo, paa yɛgɛ ŋga na pe ma kaa saraga yaayoro kɔnlɔgi we.}}},

\par }{\Q mbele li yaa yeri ki na, lì pe yeri makɔ.»


\par }{\PP \VS{8}Yawe Yɛnŋɛlɛ lì yo fɔ:

\par }{\Q «Kundigile, naa wunlunaŋa wi pinambiile,

\par }{\Q konaa mbele pe maa tara ta yɛgɛ yaripɔrɔ nii,

\par }{\Q mi yaa jɔlɔgɔ wa pe na, na saraga wɔpilige ki na.


\par }{\Q \VS{9}Ko pilige ko ni, mbele pe maa yeni na yarisunndo gbɔgɔyinrɛ ti yeyɔnrɔ shɔnye pe kaanla\FTNT{†}{{\FR 1:9 }{\FR{1.9:
}}{\FT{Mbaa yeni mbaa yarisunndo gbɔgɔyinrɛ ti yeyɔnrɔ shɔnye pe kaanla, kìla pye kapyege ka, ŋga pàa pye na piin yarisunndo gbɔgɔwɔ pi na.}}},

\par }{\Q mbele pe maa pe tafɔ wi go ki yinni yarijɛndɛ ni, pe lewɛlɛwɛ kapyere to naa pe nambara wi kala na,

\par }{\Q mi yaa ka yiri pe kɔrɔgɔ.


\par }{\BB \par }
{\Q \VS{10}«Ko pilige ko ni, ye yaa kaa leele pe jɔrɔgɔmɔ pi nuru wa Mbɛŋgɛlɛ yeyɔngɔ ki na,

\par }{\Q mbaa gbelege gbɔgɔ nuru wa ca ki laga fɔnŋgɔ ki ni.

\par }{\Q Jɔgɔwɔ tinmɛ gbɔɔ yaa ka yiri wa tinndiye pe na.

\par }{\Q Yawe Yɛnŋɛlɛ lo lì yo ma.


\par }{\Q \VS{11}Yoro mbele ye yɛn ma cɛn wa ca ki tigiwɛn laga ki ni,

\par }{\Q yaa jɔrɔgi ŋgbanga;

\par }{\Q katugu pe yaa safari wafɛnnɛ pe ni fuun pe tɔngɔ;

\par }{\Q pɛrɛfɛnnɛ mbele fuun pe maa penjara ti tungu,

\par }{\Q pe yaa pe tɔngɔ mbe pe wɔ wa.


\par }{\BB \par }
{\Q \VS{12}«Ko sanga wo ni, mi yaa fitanla mu mbe ye, mbe Zheruzalɛmu ca ki san;

\par }{\Q mbele fuun pe yɛn ma cɛn yɛyinŋge na, ma yo pe yɛn ma taga pe yɛɛ na,

\par }{\Q mi yaa ka jɔlɔgɔ wa pe ni fuun pe na,

\par }{\Q poro mbele pe maa ki yuun wa pe yɛɛ nawa fɔ: ‹Yawe Yɛnŋɛlɛ li se kajɛŋgɛ nakoma kapege pye we na.›


\par }{\Q \VS{13}Pe juguye pe yaa pan mbe pe yarijɛndɛ ti koli.

\par }{\Q Pe yinrɛ ti yaa ka tɔngɔ mbe wɔ wa.

\par }{\Q Pe yaa yinrɛ kan, ɛɛn fɔ pe se ka cɛn wa ti ni.

\par }{\Q Pe yaa
ɛrɛzɛn tiire sanri, ɛɛn fɔ pe se kari duvɛn wa wɔ.»


\par }{\SH Yawe Yɛnŋɛlɛ li piligbɔgɔ ye
\par }
{\Q \VS{14}«Kì yɔngɔ, Yawe Yɛnŋɛlɛ li piligbɔgɔ kì yɔngɔ;

\par }{\Q kì yɔngɔ, ki yɛn na paan fyɛlɛgɛ na.

\par }{\Q Pe yaa ka sunndo kɔngɔ gbelege logo Yawe Yɛnŋɛlɛ li pilige ki na.

\par }{\Q Maliŋgbɔɔn ŋa wi yɛn kotogo ni ma wɛ, wi yaa kaa gbele mbaa sagafɔ jaa.


\par }{\Q \VS{15}Ki pilige ki yaa ka pye Yɛnŋɛlɛ li naŋgbanwa gbɔɔ pilige,

\par }{\Q naa jɔlɔgɔ pilige konaa jatere piriwɛn pilige,

\par }{\Q naa jɔgɔwɔ pilige konaa yaara tɔngɔ pilige,

\par }{\Q naa wɔwɔ konaa diwi pilige,

\par }{\Q naa kambaara konaa diwi wɔlɔ pilige.


\par }{\Q \VS{16}Ki pilige ki yaa ka pye pilige ŋga pe yaa kaa maliŋgbɔɔnlɔ pe mbanlaga magala li nuru,

\par }{\Q mbaa malaga kɔnŋgɔlɔ ke nuru,

\par }{\Q ŋgele pe yɛn na waa malaga sigecara ti mɛgɛ ni konaa sanŋgazoye titɔnlɔmbɔlɔ pe mɛgɛ ni.»


\par }{\BB \par }
{\Q \VS{17}Yawe Yɛnŋɛlɛ lì yo fɔ:

\par }{\Q «Mi yaa ka jɔlɔgɔ wa leele pe na,

\par }{\Q fɔ pe yaa kaa tanri paa fyɔɔnlɔ yɛn,

\par }{\Q katugu pè kapege pye mi ŋa Yawe Yɛnŋɛlɛ na na.

\par }{\Q Pe juguye pe yaa ka pe kasanwa pi jaraga lagapyew paa gbanŋgban yɛn.

\par }{\Q Pe gboolo pe yaa ka pye le tara mbaa fɔnri paa kayangara yɛn.


\par }{\Q \VS{18}Pe warifuwe, pe tɛ wi se ka ya mbe pe shɔ Yawe Yɛnŋɛlɛ li naŋgbanwa pilige ki na.

\par }{\Q Tara ti ni fuun ti yaa ka sogo li kayaŋga gbɔgɔ ki kala na.

\par }{\Q Ee, ki yaa ka pye fyɛrɛ gbɔrɔ pilige,

\par }{\Q katugu li yaa ka tara na woolo pe ni fuun pe tɔngɔ yɔnlɔ nuŋgba.»




\par }\Chap{2}{\SH Yɛnŋɛlɛ li yɛn na jaa li woolo \newline  pe pe kapere ti jɛn peri yaga
\par }
{\Q \VerseOne{1}Yoro mbele cɛnlɛ na li woolo pe yɛn fɛrɛmbandaala,

\par }{\Q ye ye yɛɛ gbogolo laga nuŋgba, ye jatere pye ye yɛɛ wogo ki na;


\par }{\Q \VS{2}sanni ŋga kì kɔn ma tɛgɛ ki sa ki yɛɛ yɔn fili,

\par }{\Q sanni pe sa ye pɛ pe ye wɔ wa, paa yɛgɛ ŋga na tifɛlɛgɛ ma kaa yan waga pɛ we;

\par }{\Q sanni Yawe Yɛnŋɛlɛ li naŋgbanwa gbɔɔ kala li sa to ye na,

\par }{\Q sanni Yawe Yɛnŋɛlɛ li naŋgbanwa pilige ki sa gbɔn ye na.


\par }{\Q \VS{3}Yoro mbele fuun ye yɛn ma ye yɛɛ tirige laga tara ti ni,

\par }{\Q yoro mbele ye yɛn na tanri
we Fɔ wi kakɔnndɛgɛŋgɛlɛ ke na,

\par }{\Q yaa Yawe Yɛnŋɛlɛ li lagajaa.

\par }{\Q Yaa kasinŋge piin,

\par }{\Q ye ye yɛɛ tirige li yɛgɛ sɔgɔwɔ.

\par }{\Q Kana ye yaa larasaga ta, na Yawe Yɛnŋɛlɛ li naŋgbanwa pilige ki ka ka gbɔn we.


\par }{\SH Tara nda wa Izirayɛli tara ti yɔnlɔ \newline  tosaga kɛɛ yeri, jɔlɔgɔ yaa to \newline  ti woolo pe na
\par }
{\Q \VS{4}Gaza ca ki yaa ka koro waga,

\par }{\Q Asikalɔn ca ki yaa ka tɔngɔ.

\par }{\Q Pe yaa ka Asidɔdi ca woolo pe purɔ yɔnlɔ ŋgbanga na,

\par }{\Q pe yaa ka Ekirɔn ca woolo pe purɔ mbe pe yirige pew\FTNT{†}{{\FR 2:4 }{\FR{2.4:
}}{\FT{Gaza, naa Asikalɔn, naa Asidɔdi konaa Ekirɔn cara tìla pye Filisiti tara fɛnnɛ poro cagbɔrɔ.}}}.


\par }{\Q \VS{5}Jɔlɔgɔ yɛn ye wogo, yoro mbele ye yɛn ma cɛn wa kɔgɔje yɔn tara ti ni,

\par }{\Q yoro Kɛrɛti\FTNT{†}{{\FR 2:5 }{\FR{2.5:
}}{\FT{Kɛrɛti tara fɛnnɛ poro nuŋgba poro pe yinri Filisiti tara fɛnnɛ. Faa pa pàa pye ma cɛn wa Kɛrɛti tara. Pa pàa kaa yiri wa ki tara ti ni, ma pan ma cɛn wa kɔgɔje yɔn tara ti ni.}}} tara fɛnnɛ cɛnlɛ le!

\par }{\Q Kana tara, to nda ti yɛn Filisiti tara fɛnnɛ pe tara,

\par }{\Q Yawe Yɛnŋɛlɛ lì kiti kɔnsɛnrɛ yo ma wa ye na, ma yo fɔ:

\par }{\Q «Mi yaa ye tɔngɔ,

\par }{\Q ali lere kpɛ wo se ka koro wa ye ni\XREF{†}{{\XO 2:5 }{\XO{2.4-5:
}}{\XT{Eza 14.21-31; Zhere 47.1-7; Eze 25.15-17; Zhowɛ 3.4-5; Amɔ 1.6-8; Zaka 9.5-7}}}»


\par }{\Q \VS{6}Kɔgɔje yɔn tara ti yaa ka pye naniwɛ,

\par }{\Q ti yaa ka pye yaayoro kɔnrifɛnnɛ pe yanrisara,

\par }{\Q ti yaa ka pye yaayoro jasaala kansara.


\par }{\Q \VS{7}Ki kɔgɔje yɔn tara ti yaa ka pye Zhuda tara woolo mbele pe yaa ka koro go na poro woro;

\par }{\Q ti yaa ka pye pe yaayoro ti kɔnrisara.

\par }{\Q Yembinɛ ka wɔ, pe yaa pan mbe sinlɛ wa Asikalɔn ca yinrɛ ti ni;

\par }{\Q katugu Yawe Yɛnŋɛlɛ, pe Yɛnŋɛlɛ li yaa kagbaraga pye pe kan,

\par }{\Q mbe pe cɛnlɔmɔ pi kanŋga\FTNT{†}{{\FR 2:7 }{\FR{2.7:
}}{\FT{Ŋga kì yo fɔ:
{\QT{Mbe pe cɛnlɔmɔ pi kanŋga,}} ki kɔrɔ wi mbe ya pye fun fɔ mbe pe sɔngɔrɔ mbe pe wɔ wa kulowo pi ni.}}}.


\par }{\SH Tara nda ti yɛn wa Izirayɛli tara \newline  ti yɔnlɔ yirisaga kɛɛ yeri, \newline  jɔlɔgɔ yaa to ti woolo pe na
\par }
{\PP \VS{8}Yawe Yɛnŋɛlɛ lì yo fɔ:

\par }{\Q «Mowabu cɛnlɛ woolo pànla woolo pe tɛgɛlɛ sɛnrɛ nda ni, mìri logo;

\par }{\Q Amɔ cɛnlɛ woolo pànla woolo pe tifaga sɛnrɛ nda ni, mìri logo fun.

\par }{\Q Pànla woolo pe tifaga ma pe tara kɔngɔlɔ ke kanŋga

\par }{\Q ma pe woro ti gbɔgɔ.


\par }{\Q \VS{9}Ki kala na, Yawe Yɛnŋɛlɛ na yawa pi ni fuun fɔ, naa yinwege wolo,

\par }{\Q Izirayɛli woolo Yɛnŋɛlɛ le, lì wugu li mɛgɛ ki na fɔ:

\par }{\Q Mowabu cɛnlɛ woolo pe yaa ka tɔngɔ paa
Sodɔmu ca ki yɛn,

\par }{\Q Amɔ cɛnlɛ woolo pe yaa ka tɔngɔ paa
Gomɔri ca ki yɛn\XREF{†}{{\XO 2:9 }{\XO{2.9:
}}{\XT{Zhenɛ 19.24-25}}}.

\par }{\Q Yan pege ki yaa ka fi wa pe tara ti lagapyew,

\par }{\Q kɔ wi yaa ka pe tara ti tɔn muŋga fɔ sanga pyew.

\par }{\Q Na woolo mbele pe yaa ka koro go na, pe yaa ka pan mbe pe san mbe pe yaara ti koli;

\par }{\Q na cɛnlɛ woolo mbele pe yaa ka koro yinwege na, pe yaa ka pe tara ti shɔ mberi ta.»


\par }{\Q \VS{10}Ko yaa ka pye Mowabu cɛnlɛ naa Amɔ cɛnlɛ woolo pe na pe yɛɛ gbɔgɔwɔ pi kala na,

\par }{\Q katugu Yawe Yɛnŋɛlɛ na yawa pi ni fuun fɔ, pèli woolo pe tɛgɛlɛ,

\par }{\Q ma pe yɛɛ gbɔgɔ pe na.


\par }{\Q \VS{11}Yawe Yɛnŋɛlɛ li yaa ka fyɛrɛ gbɔrɔ wa pe na,

\par }{\Q katugu li yaa ka yarisunndo nda fuun ti yɛn laga tara ti ni ti tɔngɔ mberi wɔ wa.

\par }{\Q Kona, cɛngɛlɛ ke ni fuun nuŋgba nuŋgba ke yaa ka koro wa ke yɛɛra tara ti ni, mbaa fɔli li yɛgɛ sɔgɔwɔ mbaa li gbogo,

\par }{\Q ali cɛngɛlɛ ŋgele ke yɛn ma cɛn wa
lɔgɔ furo ti na, wa kɔgɔje wi nandogomɔ\XREF{†}{{\XO 2:11 }{\XO{2.8-11:
}}{\XT{Eza 15.1–16.14; 25.10-12;
}}{\XT{Zhere 48.1–49.6; Eze 21.33-35; 25.1-14; Amɔ 1.13-15}}}.


\par }{\SH Tara nda ti yɛn wa Izirayɛli tara \newline  ti yɔnlɔparawa kalige kɛɛ \newline  naa kamɛŋgɛ kɛɛ yeri \newline  jɔlɔgɔ yaa to ti woolo pe na
\par }
{\Q \VS{12}Yoro
Etiyopi tara fɛnnɛ, mi yaa ye furugu na tokobi wi ni\XREF{†}{{\XO 2:12 }{\XO{2.12:
}}{\XT{Eza 18.1-7}}}.


\par }{\Q \VS{13}Tara nda wa Izirayɛli tara ti yɔnlɔparawa kamɛŋgɛ kɛɛ yeri, Yawe Yɛnŋɛlɛ li yaa yiri ti woolo pe kɔrɔgɔ,

\par }{\Q li yaa Asiri tara ti tɔngɔ.

\par }{\Q Li yaa
Ninive ca ki jɔgɔ mbege yaga waga,

\par }{\Q mbege pye laga ŋga tɔnmɔ woro wa paa
gbinri yɛn\XREF{†}{{\XO 2:13 }{\XO{2.13:
}}{\XT{Eza 10.5-34; 14.24-27; Nawu 1.1–3.19}}}.


\par }{\Q \VS{14}Yaayoro ŋgbeleye yi yaa ka saa sinlɛlɛ wa ca ki nandogomɔ,

\par }{\Q konaa yan kara ti cɛnlɛ pyew ti ni.

\par }{\Q Lɔgɔ sumbyɔ wo naa njuguni wi ni, pe yaa ka saa sinlɛlɛ wa yinrɛ ti tiyagala ke gona tɔnyaara ti na.

\par }{\Q Pe yaa kaa sannjɛrɛ ti gbeere nuru wa fenɛtiriye pe na.

\par }{\Q Jɔgɔwɔ pi yaa lɛ le yinrɛ ti yeyɔnrɔ ti na,

\par }{\Q pàa yinrɛ ti kankan
sɛdiri tire nda ni, pe yaa kari tilele mberi wɔ wa, mberi wa wa funwa na.


\par }{\Q \VS{15}Ki ca ŋga ki woolo pàa pye na yɔgɔri,

\par }{\Q ko ŋga ki woolo pàa pye naga yaan ndɛɛ pe yɛn ma cɛn yɛyinŋge na pɔw,

\par }{\Q a paa pe yɛɛ piin fɔ: «We yɔngɔ woro wa!»

\par }{\Q Wele, ko kì tɔngɔ ma jɔgɔ yɛɛn, ma pye yan kara ti larasaga.

\par }{\Q Lere o lere ka toro le ki tanla,

\par }{\Q wi ma wofele win ma kɛɛ naga ki na, naga tifaga.




\par }\Chap{3}{\SH Zheruzalɛmu ca woolo \newline  pe sila Yɛnŋɛlɛ li sɛnrɛ ti lɛ
\par }
{\Q \VerseOne{1}Mboro ca ŋga mà yiri ma je, mboro ca ŋga ma yɛn
fyɔngɔ ni, mboro ca ŋga ma yɛn leele jɔlɔfɔ,

\par }{\Q jɔlɔgɔ yɛn ma wogo.


\par }{\Q \VS{2}Katugu ca woolo pe sila logo Yɛnŋɛlɛ li yeri.

\par }{\Q Pe sila yɛnlɛ mbe yɛrɛwɛ sɛnrɛ logo.

\par }{\Q Pe sila yɛnlɛ mbe pe jigi wi taga Yawe Yɛnŋɛlɛ li na.

\par }{\Q Pe sila fulo Yɛnŋɛlɛ li tanla mbe sagawa lagaja.


\par }{\Q \VS{3}Ca ki teele pe yɛn paa jaraye yɛn, mbele pe yɛn na kuunru fuŋgo ki kɛɛ.

\par }{\Q Ki kiti kɔnfɛnnɛ pe yɛn paa kombokara yɛn, nda ti maa yanri yɔnlɔkɔgɔ yɛgɛ ni,

\par }{\Q ti ma ti yaritaga ki ka, tila ka yaga ki goto pinliwɛ ni.


\par }{\Q \VS{4}Ki
Yɛnŋɛlɛ yɔn sɛnrɛ yofɛnnɛ pe yɛn yɛɛ gbɔgɔwɔ ni, ma pye leele fanlafɛnnɛ.

\par }{\Q Ki
saraga wɔfɛnnɛ pe ma yaara nda ti yɛn
kpoyi ti tɛgɛ fyɔngɔ ni,

\par }{\Q Pe maa
lasiri wi jogo.


\par }{\BB \par }
{\Q \VS{5}Ma si yala, Yawe Yɛnŋɛlɛ li yɛn ma sin wa pe sɔgɔwɔ, wa Zheruzalɛmu ca ki ni,

\par }{\Q laa kambasinŋge kpɛ pye.

\par }{\Q Pinliwɛ pyew li maga naga kpeŋgbeleŋgbe ma yo li yɛn ma sin,

\par }{\Q laa wa mbe la ki wogo ki na.

\par }{\Q Ɛɛn fɔ, lere ŋa wi woro ma sin, wila fɛrɛ ta wi kapyege ki ni.


\par }{\PP \VS{6}Yawe Yɛnŋɛlɛ lì yo fɔ:

\par }{\Q «Mì cɛngɛlɛ kele tɔngɔ ma ke kɔ,

\par }{\Q ma pe malaga sigesanŋgazoye pe jɔgɔ.

\par }{\Q Mì pe ca nawa koŋgolo ke jɔgɔ ma ke yaga waga,

\par }{\Q lere kpɛ woro na toro wa ke ni.

\par }{\Q Mì pe cara ti tɔngɔ,

\par }{\Q lere woro wa ti ni, lere se cɛn wa ti ni naa.


\par }{\Q \VS{7}Kona, a mì silan yɛɛ pye fɔ:

\par }{\Q ‹Ndɛɛ na woolo pe jɛn naa fyɛ na yɛgɛ,

\par }{\Q mbaa na yɛrɛwɛ sɛnrɛ ti nuru,

\par }{\Q mi se jɛn na pe cɛnsaga ki tɔngɔ.

\par }{\Q Sɛnrɛ nda mìla yo pe mɛgɛ ni, mi se jɛn na ki kala la pye pe na.

\par }{\Q Ɛɛn fɔ pè fyɛɛlɛ mbaa pe katijangara ti ni fuun ti piin.› »


\par }{\PP \VS{8}Kona, a Yawe Yɛnŋɛlɛ lì sho fɔ:

\par }{\Q «Ki kala na, yanla sige.

\par }{\Q Pilige ŋga mi yaa yiri ye kɔrɔgɔ mbe kiti kɔn ye na,

\par }{\Q yaa ki singi;

\par }{\Q katugu mìgi kɔn maga tɛgɛ mbe cɛngɛlɛ ke gbogolo laga nuŋgba,

\par }{\Q mbe wunluwɔ pi gbogolo, mbanla naŋgbanwa gbɔɔ naa na kɔnrɔ tandorogo ki kayaŋga wɔ pe ni;

\par }{\Q katugu na naŋgbanwa ndorogo kala li yaa tara ti ni fuun ti sogo.»


\par }{\SH Yɛnŋɛlɛ li yaa kali woolo \newline  pe tangalɔmɔ pi kanŋga
\par }
{\Q \VS{9}«Kona, mi yaa ka leele pe sɛnyogo ki kanŋga, mbe pe sɛnyoro ti pye fyɔngɔ fu,

\par }{\Q jaŋgo pe ni fuun paa yɛnri mi ŋa Yawe Yɛnŋɛlɛ na yeri,

\par }{\Q mbaa tunŋgo piin na kan jatere nuŋgba ni.


\par }{\Q \VS{10}Na gbɔgɔfɛnnɛ, poro mbele pe yɛn na woolo mbele pe yɛn ma jaraga,

\par }{\Q pe yaa ka yiri fɔ wa
Etiyopi tara gbaanla pe puŋgo na, mbe pan yarikanra ni na kan.


\par }{\Q \VS{11}Ko pilige ko ni,
Izirayɛli, na woolo, kafaara nda yè pye ma yiri ma je na na,

\par }{\Q ye se ka fɛrɛ shɔ ti kala na naa;

\par }{\Q katugu mbele pe yɛn ma yin yɛɛ gbɔgɔwɔ ni na yɔgɔri,

\par }{\Q mi yaa ka pe wɔ wa ye sɔgɔwɔ.

\par }{\Q Kona, ye se kaa ye yɛɛ gbogo naa, wa na yanwiga kpoyi ki na.


\par }{\Q \VS{12}Leele mbele pe yɛn tege na, ma pye fanŋga fu fɛnnɛ,

\par }{\Q poro mi yaa ka yaga laga ye sɔgɔwɔ;

\par }{\Q pe yaa ka pe jigi wi taga mi ŋa Yawe Yɛnŋɛlɛ na na.


\par }{\Q \VS{13}Izirayɛli woolo mbele pe yaa ka koro go na, pe se kaa kambasinŋge piin naa;

\par }{\Q pe se kaa finlɛlɛ.

\par }{\Q Leele fanlasɛnrɛ se kaa yinrigi wa pe yɔn;

\par }{\Q ɛɛn fɔ pe yaa kaa nii, mbaa wogo yɛyinŋge na,

\par }{\Q lere kpɛ se ka ti paa fyɛ\XREF{†}{{\XO 3:13 }{\XO{3.13:
}}{\XT{Naga 14.5}}}.»


\par }{\SH Zheruzalɛmu ca \newline  ki yaa ka yinmɛ ta naa
\par }
{\Q \VS{14}Siyɔn ca woolo, yaa yuuro koo yɔgɔrimɔ ni!

\par }{\Q Izirayɛli woolo, yaa jɔrɔgi nayinmɛ ni!

\par }{\Q Zheruzalɛmu ca woolo, yaa yɔgɔri!

\par }{\Q Yaa nayinmɛ nii ye kotogo ki ni fuun ni!


\par }{\Q \VS{15}Yawe Yɛnŋɛlɛ, làa yo li yaa kiti ŋa kɔn ye na, lùu kɔ maa laga ye na.

\par }{\Q Lì ye juguye pe laga lali ye ni.

\par }{\Q Yawe Yɛnŋɛlɛ, Izirayɛli tara wunluwɔ we, wi yɛn ye ni.

\par }{\Q Yee daga mbaa fyɛ jɔlɔgɔ wogo na naa.


\par }{\Q \VS{16}Ko pilige ko ni, pe yaa kaga yo Zheruzalɛmu ca ki kan fɔ:

\par }{\Q «Siyɔn ca woolo, yaga ka fyɛ,

\par }{\Q ye wire tiga ka fanla ye na.


\par }{\Q \VS{17}Yawe Yɛnŋɛlɛ, ye Yɛnŋɛlɛ li yɛn ye ni.

\par }{\Q Li yɛn maliŋgbɔɔn kotogofɔ, ŋa wi maa cew kaan ye yeri.

\par }{\Q Li yɛn ma yin nayinmɛ ni yoro kala na.

\par }{\Q Naa ye yɛn mali ndanla ki kala na, li yaa yinwefɔnŋgɔ kan ye yeri.

\par }{\Q Li yaa la yɔgɔri mbaa nayinmɛ nii ye kala na.»


\par }{\PP \VS{18}Yawe Yɛnŋɛlɛ lì yo fɔ:

\par }{\Q «Mbele pe yɛn yɛsanga ni, ma lali fɛti gbogolomɔ pi ni,

\par }{\Q poro mbele pàa saa cɛn ma lali mboro Zheruzalɛmu ca ma ni,

\par }{\Q poro mbele fɛrɛ gbɔrɔ pe yigi, na pe dingi paa tugugbɔrɔ yɛn

\par }{\Q mi yaa pe yeri mbe pe gbogolo laga nuŋgba.


\par }{\Q \VS{19}Ko sanga wo ni, mbele fuun pe yɛn na ye jɔlɔ,

\par }{\Q mi yaa jɔlɔgɔ wa pe na.

\par }{\Q Mi yaa ka jejɔgɔlɔfɛnnɛ pe sagala;

\par }{\Q pè mbele purɔ ma pe yirige, mi yaa sɔngɔrɔ mbe pan pe ni.

\par }{\Q Na woolo pè fɛrɛ shɔ tara nda fuun ni,

\par }{\Q mi yaa ti paa pe sɔnni konaa paa pe gbogo wa ti ni.


\par }{\Q \VS{20}Ko sanga wo ni, mi yaa sɔngɔrɔ mbe pan ye ni wa ye tara,

\par }{\Q mi yaa ye gbogolo laga nuŋgba.

\par }{\Q Mi yaa ti ye mɛgɛ ki yiri konaa paa ye sɔnni tara na cɛngɛlɛ ke ni fuun ke sɔgɔwɔ.

\par }{\Q Yoro jate ye yaa kaga yan, na mi ka ka ye cɛnlɔmɔ pi kanŋga we.»

\par }{\Q Yawe Yɛnŋɛlɛ, lo lì yo ma.

\par }